Source: http://financnik.sk/index.php/pr-spravodajstvo/itemlist/date/2019/9/9?start=30
Timestamp: 2019-10-23 08:02:15+00:00

Document:
Items filtered by date: nedeľa, 08 september 2019
Naživo: Opozícia má druhý pokus na odvolanie Pellegriniho, ale mimoriadnu schôdzu opäť neotvorili
aktualizované 9. septembra 13:06
Opozícia má v pondelok 9. septembra druhý pokus na odvolanie premiéra Petra Pellegriniho. V piatok sa totiž mimoriadnu schôdzu ani na dvakrát predsedovi parlamentu Andrejovi Dankovi nepodarilo otvoriť. Prezentovalo sa menej než 70 poslancov, pričom na otvorenie schôdze je potrebných 76 prítomných. Predseda vlády i šéf parlamentu v piatok vyzvali opozíciu, aby sa v pondelok zúčastnila na mimoriadnej schôdzi k odvolávaniu premiéra. „Ctím si parlament. Odvolávanie predsedu vlády je právom opozície, ale patrí aj k najvýznamnejším počinom, ktoré môže opozícia voči premiérovi spraviť. Preto by som očakával, že tak budú k tomu aj pristupovať," povedal Pellegrini s tým, že on sa odvolávania nebojí. V pondelok sa malo rokovať od 13:00, ale parlament bol opäť neuznášaniaschopný, keďže sa prezentovalo len 67 poslancov. Danko tak odložil začiatok schôdze o hodinu, kedy sa budú poslanci opäť prezentovať.
Podľa lídra hnutia Obyčajní ľudia a nezávislé osobnosti Igora Matoviča je dôvodom mimoriadnej schôdze zbabelosť, akou sa premiér Pellegrini postavil k odvolaniu štátnej tajomníčky ministerstva spravodlivosti Moniky Jankovskej. Vo štvrtok 22. augusta jej policajti zadržali mobilný telefón v súvislosti s možnou komunikáciou s Marianom K. pomocou aplikácie Threema. „Smer sa bojí schôdze," povedal v piatok Matovič s tým, že pri hlasovaní „koalícia poskytla opozícii tri hlasy na otvorenie schôdze". Podľa Matoviča sa neprezentoval ani jeden poslanec za Smer-SD. Zo Slovenskej národnej strany sa prezentoval len Andrej Danko a z tretej koaličnej strany Most-Híd Andrej Hrnčiar a Béla Bugár. „Ani jeden poslanec za Smer-SD sa neprezentoval a nebol de facto v práci. Na prezenčnú listinu sa však zapísali, aby dostali plat," dodal Matovič.
Štátna tajomníčka Monika Jankovská v utorok 3. septembra na tlačovej besede informovala, že odstupuje z funkcie. „Celý tento mediálno-politický cirkus sa dotýka mojej rodiny, mojich synov, mojej matky, ktorí nemajú nič spoločné s politikou," povedala. Tvrdí však, že s Marianom K. nekomunikovala, ani ho nepozná a mobilný telefón jej nevzali, ale dobrovoľne ho vydala, tak, ako dobrovoľne vydala všetky kódy k svojmu mobilu, keďže nemá čo tajiť. Celú komunikáciu s Marianom K. označila za "údajnú". Pripomenula, že celá údajná komunikácia pochádza z telefónu, ktorý mal k dispozícii exsiskár Peter Tóth. „Kde je garancia, že s telefónom nebolo manipulované?" pýtala sa Jankovská na tlačovej besede. Podľa nej ide v kauze o "lynč" a "svinstvo". Jankovskú v stredu 4. septembra vláda na jej žiadosť odvolala.
Zdroj: Webnoviny.sk - Naživo: Opozícia má druhý pokus na odvolanie Pellegriniho, ale mimoriadnu schôdzu opäť neotvorili © SITA Všetky práva vyhradené.
9.9.2019 (Webnoviny.sk) - Nemeckí spolkoví prokurátori zatkli ženu obvinenú z členstva v extrémistickej skupine Islamský štát (IS) v Sýrii. Omaima A., ktorá je nemeckou a tuniskou občiankou, čelí obvineniam z členstva v teroristickej organizácii i obvineniam týkajúcim sa zbraní a vojnových zločinov a tiež porušenia povinností pri starostlivosti o dieťa. Prokurátori v pondelok oznámili, že obvinená v roku 2015 vycestovala so svojimi tromi maloletými deťmi do sýrskej Rakky, pričom ich vychovávala podľa ideológie Islamského štátu. Jej manžel do Sýrie odišiel už v decembri 2014 a bol tam bojovníkom IS. Po tom, ako zomrel pri nálete, jej organizácia vyplatila 1 310 dolárov (1 187 eur). Obvinená sa následne vydala za ďalšieho bojovníka, no po vzájomných nezhodách odišla v septembri 2016 aj s deťmi naspäť do Nemecka.
9.9.2019 (Webnoviny.sk) - Spoločnosť BILLA pôsobí na slovenskom trhu 25 rokov. Je to záväzok nielen z obchodného hľadiska, ale aj z pohľadu spoločenskej zodpovednosti. Tej sa BILLA venuje dlhodobo a do portfólia svojich projektov zameraných na CSR pridáva stále ďalšie. Výdatnou pomocou pri ich realizácií je občianske združenie BILLA ľuďom, ktoré vzniklo v septembri 2016 práve preto, aby všetky projekty zastrešilo. Stoja za ním jeho predseda a zároveň finančný riaditeľ spoločnosti BILLA Tomáš Staňo a podpredsedníčka Jana Gregorovičová, ktorá má zároveň pod palcom všetky CSR aktivity.
Hlavným zameraním spoločnosti BILLA je predaj potravín a k nemu sa viaže aj CSR projekt Chlebodarca. Prostredníctvom tohto projektu pomáhajú zákazníci nákupom rodinám v núdzi. Z každého predaného chleba ide 1 cent na pomoc tým, ktorí sú na ňu odkázaní. Rodiny do projektu vyberá Nadácia Pontis a dostávajú pomoc šitú na mieru – materiálnu, finančnú i potravinovú. Projekt podporuje aj Slovenský zväz pekárov, cukrárov a cestovinárov, ktorý rodinám zabezpečuje pravidelný prísun pekárenských výrobkov. Aktuálne už Chlebodarca pomáha piatej rodine. Príjemcovia pomoci doposiaľ dostali novú strechu nad hlavou, prívod pitnej vody, podporu počas štúdia či rehabilitácie. BILLA ľuďom však nezabúda ani na "svojich", ktorí sa ocitnú v núdzi. Pod krídlami BILLA Anjela, pomáhajú kolegovia kolegom, ktorí to potrebujú. Jana Gregorovičová ešte dopĺňa: "Naša spoločnosť sa pravidelne zapája aj do charitatívneho projektu Hodina deťom. Zákazníci reťazca môžu prispieť financiami do pokladničiek priamo na predajniach a sami zamestnanci sa pravidelne pridávajú medzi dobrovoľníkov s pokladničkami v uliciach a pomáhajú zbierať financie na pomoc deťom a mladým ľuďom Slovenska." Okrem toho sa zamestnanci často zapájajú aj do pomoci pri zveľaďovaní verejných priestorov. Inzercia
Zdroj: Webnoviny.sk - Občianske združenie „BILLA ľuďom“ pomáha už tri roky tým, čo to najviac potrebujú © SITA Všetky práva vyhradené.
Súd v kauze zmenky: Keby ma náhodou neodsúdili, asi by bola národná revolúcia, vyhlásil Kočner
aktualizované 9. septembra 13:24
Pojednávanie sa v pondelok aj v utorok na rozdiel od predošlých koná v priestoroch bratislavského Ústavu na výkon väzby. Súdu to vzhľadom na bezpečnosť odporučil Zbor väzenskej a justičnej stráže a aj samotný obžalovaný Marian K. podmienil svoju prítomnosť zmenou miesta pojednávania. Na prvých šiestich pojednávacích dňoch koncom júla v priestoroch ŠTS v Pezinku sa nezúčastnil.
Pojednávanie sa uskutočňuje za sprísnených bezpečnostných podmienok. Obžalovaný Marian K. je na pojednávaní prítomný. V nedeľu vo večerných hodinách ho z Leopoldova do Bratislavy priviezla eskorta, ktorej súčasťou bolo obrnené vozidlo a na kolónu dohliadal aj vrtuľník. Exriaditeľ TV Markíza Pavol R. dal súhlas na konanie v jeho neprítomnosti. Jeden z obhajcov obžalovaných Marek Para vzniesol námietku zaujatosti voči predsedovi senátu. Dôvodom podľa neho je, že súd uprednostňuje pri vykonávaní dôkazov jednu procesnú stranu, konkrétne prokuratúru. Takisto sa mu podľa vlastných slov nepáči spôsob, akým bol obžalovaný Marian K. eskortovaný na pondelňajšie pojednávanie. Podľa Paru ide totiž o "demonštráciu sily", ktorá porušuje prezumpciu neviny. Marian K. pred senátom Špecializovaného vo svojej výpovedi potvrdzuje verziu spoluobžalovaného Pavla R., že zmenky boli súčasťou riešenia kauzy Gamatex, teda sporu o vlastníctvo TV Markíza. Obžalovaný podnikateľ podrobne popísal celú kauzu. Námietkou zaujatosti vznesenou obhajobou na začiatku pojednávania voči predsedovi senátu sa súd nezaoberal. Okrem iného Marian K. vyhlásil, že ak by boli zmenky v hodnote skoro 70 miliónov eur falošné, nevracal by ich na súd. Doplnil, že zmenky najskôr v rámci žaloby o ich vyplatenie poskytol súdu, neskôr ich však vyzdvihol na vypracovanie posudku na ich autenticitu. Následne ich na súd opäť vrátil. „Nedám predsa na súd dôkaz proti sebe," zdôraznil. Zároveň tvrdí, že stíhanie jeho osoby je ovplyvnené mediálnym tlakom. „Mňa musia odsúdiť. Keby ma náhodou neodsúdili, asi by bola národná revolúcia," povedal. Marian K. pred senátom o zmenkách vypovedal niekoľko hodín. Popoludní by mal čeliť otázkam prokurátora aj svojich obhajcov. Zobraziť fotogalériu k článku:
Zdroj: Webnoviny.sk - Súd v kauze zmenky: Keby ma náhodou neodsúdili, asi by bola národná revolúcia, vyhlásil Kočner © SITA Všetky práva vyhradené.
9.9.2019 (Webnoviny.sk) - Policajti ešte v auguste namerali v obci Závadka v okrese Michalovce 25-ročného vodiča, ktorý uháňal rýchlosťou 112 km/h. V aute viezol choré dieťa a tak mu policajti urobili sprievod na urgentný príjem.
Vodič Octavie sa však policajtom nepozdával. To, že sa nemýlili, v týchto dňoch potvrdili aj výsledky toxikologického vyšetrenia. Ako informovala košická policajná hovorkyňa Lenka Ivanová, vodič vystupoval drzo a arogantne, a pôsobil ako opitým alebo pod vplyvom iných návykových látok.
Dychová skúška bola negatívna a tak ho vyzvali, aby sa podrobil aj odberu biologického materiálu na zistenie prítomnosti iných návykových látok. Vodič to najskôr odmietol, no po chvíli sám požiadal o odber. Podľa výsledkov rozboru u vodiča zistili prítomnosť metamfetamínu (pervitín), amfetamínu a kanabinoidov, teda omamných a psychotropných látok. Priestupok vodiča bude prejednaný v správnom konaní, kde mu hrozí pokuta od 200 do 1 000 eur, a zákaz činnosti do päť rokov. Výsledok toxikologického vyšetrenia bude postúpený ako poznatok príslušnému orgánu.
Viac k témam: alkohol za volantom, drogy
Zdroj: Webnoviny.sk - Foto: Vodič Octavie prekročil rýchlosť a bol pod vplyvom drog, viezol choré dieťa © SITA Všetky práva vyhradené.
Na Slovensku vzniklo národné centrum kybernetickej bezpečnosti, bude spolupracovať aj s &#8222;tajnými&#8220;
9.9.2019 (Webnoviny.sk) - Národný bezpečnostný úrad zriadil Národné centrum kybernetickej bezpečnosti SK-CERT. Agentúru SITA o tom tlačovou správou informoval Národný bezpečnostný úrad (NBÚ).
Národné centrum kybernetickej bezpečnosti SK-CERT vzniklo 1. septembra 2019 transformáciou Národnej jednotky SK-CERT v rámci Akčného plánu realizácie Koncepcie kybernetickej bezpečnosti SR 2015-2020. „Cieľom Národného centra kybernetickej bezpečnosti SK-CERT bude nielen rozvíjanie spôsobilostí pri riešení kybernetických bezpečnostných incidentov na celonárodnej úrovni, ale aj rozšírenie a zdieľanie vedomostí a skúseností v tejto oblasti a aktívna spolupráca s verejnosťou, profesijnými organizáciami a akademickým sektorom.“ uviedol riaditeľ NBÚ Roman Konečný. Národné centrum kybernetickej bezpečnosti SK-CERT zabezpečuje služby spojené s riadením bezpečnostných incidentov, odstraňovaním ich následkov a následnou obnovou činnosti informačných systémov v spolupráci s vlastníkmi a prevádzkovateľmi týchto systémov. Tiež vykonáva analýzy, výskum a rozširuje povedomie a vzdelávanie v oblasti kybernetickej bezpečnosti.
Viac k témam: NBÚ Národný bezpečnostný úrad, SIS Slovenská informačná služba, Úrad podpredsedu vlády SR pre investície a informatizáciu, Vojenské spravodajstvo (VS)
Zdroj: Webnoviny.sk - Na Slovensku vzniklo národné centrum kybernetickej bezpečnosti, bude spolupracovať aj s „tajnými“ © SITA Všetky práva vyhradené.
Súd v kauze zmenky: Vypovedá aj Kočner, jeho verzia sa zhoduje s Ruskom (aktualizované)
aktualizované 9. septembra 12:02
Pojednávanie sa uskutočňuje za sprísnených bezpečnostných podmienok. Obžalovaný Marian K. je na pojednávaní prítomný. V nedeľu vo večerných hodinách ho z Leopoldova do Bratislavy priviezla eskorta, ktorej súčasťou bolo obrnené vozidlo a na kolónu dohliadal aj vrtuľník. Exriaditeľ TV Markíza Pavol R. dal súhlas na konanie v jeho neprítomnosti. Jeden z obhajcov obžalovaných Marek Para vzniesol námietku zaujatosti voči predsedovi senátu. Dôvodom podľa neho je, že súd uprednostňuje pri vykonávaní dôkazov jednu procesnú stranu, konkrétne prokuratúru. Takisto sa mu podľa vlastných slov nepáči spôsob, akým bol obžalovaný Marian K. eskortovaný na pondelňajšie pojednávanie. Podľa Paru ide totiž o "demonštráciu sily", ktorá porušuje prezumpciu neviny. Marian K. už pred senátom Špecializovaného trestného súdu vypovedá takmer dve hodiny. Vo svojej výpovedi potvrdzuje verziu spoluobžalovaného Pavla R., že zmenky boli súčasťou riešenia kauzy Gamatex, teda sporu o vlastníctvo TV Markíza. Obžalovaný podnikateľ podrobne popísal celú kauzu, prokurátor a obhajoba sa zatiaľ nedostali ku kladeniu otázok. Námietkou zaujatosti vznesenou obhajobou na začiatku pojednávania voči predsedovi senátu sa súd nezaoberal. Zobraziť fotogalériu k článku:
Zdroj: Webnoviny.sk - Súd v kauze zmenky: Vypovedá aj Kočner, jeho verzia sa zhoduje s Ruskom (aktualizované) © SITA Všetky práva vyhradené.
9.9.2019 (Webnoviny.sk) - Policajný pes vyňuchal ukradnutý trezor, v ktorom bolo 35-tisíc eur. Ukradli ho z firmy v Dunajskej Strede. Okrem peňazí boli v trezore aj stravné lístky. Ako informovala trnavská krajská polícia, služobný pes Iron zachytil pachovú stopu páchateľa, ktorá viedla cez prestrihnuté oplotenie a vysokú trávu až do hustého lesného porastu. Vzhľadom na neprehľadný terén policajný psovod vypustil Irona na prieskum a ten krátko nato trezor našiel. Kriminalisti ho zaistili a podrobili skúmaniu. Na objasnení vlámačky polícia intenzívne pracuje.
Zdroj: Webnoviny.sk - Foto: Policajný pes Iron našiel ukradnutý trezor, v ktorom bolo 35-tisíc eur © SITA Všetky práva vyhradené.
9.9.2019 (Webnoviny.sk) - Iniciatívu driving.digital prinášajú v spolupráci s partnermi a sektorovými lídrami mimovládna organizácia Cyber STRING a QuBit Conference. Ambíciou driving.digital je reagovať na transformačné zmeny v automobilovom a dopravnom priemysle. Hlavným cieľom iniciatívy je vytvoriť v spojení so slovenskou informatikou dlhodobý Program driving.digital pre automobilový priemysel a inteligentnú dopravu na podporu výskumu a inovácií stabilných digitálnych riešení. Úvodnými podujatiami iniciatívy budú výročná konferencia a prvý okrúhly stôl driving.digital na tému Výskum a inovácie pre automobilový priemysel a inteligentnú dopravu, ktoré sa uskutočnia 14. a 15. októbra 2019 v areáli X-Bionic Sphere v Šamoríne. Cieľom konferencie je priblížiť potreby nových bezpečných riešení pre automobilový priemysel a inteligentnú dopravu a vytvoriť nové partnerské prepojenia pre Program driving.digital. Dominantnou témou programu konferencie sú spoľahlivé informácie a bezpečná komunikácia, ktoré sú spoločným menovateľom a technologickým základom všetkých riešení. Okrúhly stôl je zameraný na odbornú diskusiu o potenciáli a rozvoji slovenského výskumu a inovačných programoch v automobilovom odvetví a inteligentných dopravných systémoch. Cieľom je sprístupniť relevantné výskumné témy, priniesť podnety a skúsenosti pre nastavenie dlhodobých rámcových predpokladov fungovania nového výskumného programu a vytvoriť partnerstvá pre naštartovanie mechanizmov na rozbeh inovačných projektov v automobilovom a dopravnom odvetví. Obe podujatia majú medzinárodný charakter. Odborné príspevky prednesú a diskutovať k témam budú, popri slovenských expertoch, zástupcoch akademickej obce a manažéroch hostia zo Švédska, Francúzska, Rakúska, Maďarska, Izraela, USA a či ďalších krajín. Automobilový priemysel a s ním súvisiaca doprava prechádza v kontexte digitálnej transformácie zásadným a rýchlym procesom zmien, ktoré majú globálny dopad na ostatné odvetvia a praktický život občanov na celom svete. Pre národné ekonomiky, vrátane tej slovenskej je zásadnou práve adaptácia na nové transformačné trendy a stabilita vzájomne prepojených inteligentných ekosystémov. Slovenská republika je ako jeden z lídrov v automobilovom priemysle súčasťou globálne pôsobiacich transformačných zmien. Zástupcovia automobilových spoločností a ich dodávatelia vnímajú tlak v meniacom sa konkurenčnom prostredí a snažia sa naň reagovať inovačnými riešeniami. Ich neoddeliteľnou súčasťou sú aj informačné technológie. Slovensko už má vo svete potvrdené svoje odborné podnikateľské zázemie v digitálnom priemysle a preto sa práve na tomto mieste ponúka príležitosť výraznejšie preniknúť aj do ďalších, pre ekonomiku Slovenska rovnako dôležitých oblastí. Aplikovaný výskum pretavený do uplatnených inovačných riešení vytvára tak potenciál zohrávať v rozvoji automobilového priemyslu na Slovensku kľúčovú úlohu. PROGRAM PODUJATÍ Viac informácií: https://drivingdigital.org Registrácia: https://drivingdigital.org/tickets/ Bezplatná akreditácia pre médiá (do 30. septembra 2019): e-mailom Otázky: Táto e-mailová adresa je chránená pred spamovacími robotmi. Na jej zobrazenie potrebuješ mať nainštalovaný JavaScript. Inzercia
Viac k témam: Cyber STRING, driving.digital 2019, konferencia, PR, QuBit Conference, QuBit Security
Zdroj: Webnoviny.sk - Iniciatíva driving.digital 2019: Výskum a inovácie pre automobilový priemysel a inteligentnú dopravu © SITA Všetky práva vyhradené.
Nachádzaš sa tu: HomePR spravodajstvoItems filtered by date: nedeľa, 08 september 2019 Scroll to Top

References: Súd 
 súd 
 súd 
 súd 
 súd 
 Súd 

Súd 
 súd 
 súd 
 Súd